b'\n_START_ARTICLE_\nBekhend\n_START_PARAGRAPH_\nBekhend (angle\xc5\xa1ko backhand) je eden od dveh najpogostej\xc5\xa1ih teni\xc5\xa1kih udarcev; drugi je forhend. Bekhend je bil v preteklosti udarec, s katerim so \xc5\xbeeleli igralci ohraniti ravnote\xc5\xbeje v igri, danes pa je pri ve\xc4\x8dini igralcev in igralk skoraj popolnoma enakovreden forhendu in z njim igralci dosegajo direktne to\xc4\x8dke.\n_START_SECTION_\nRavni dvoro\xc4\x8dni bekhend udarec\n_START_PARAGRAPH_\nZa\xc4\x8detni polo\xc5\xbeaj za dvoro\xc4\x8dni bekhend je polo\xc5\xbeaj, ki je skupen vsem udarcem, z izjemo servisa. Gre za aktiven polo\xc5\xbeaj, ki mu omogo\xc4\x8da hiter za\xc4\x8detek gibanja in izvedbo udarca. Za\xc4\x8detnemu polo\xc5\xbeaju sledi pripravljalni poskok. Pripravljalni poskok (angle\xc5\xa1ko split step) igralec izvede v trenutku, ko drugi igralec zadene \xc5\xbeogo. Potek dvoro\xc4\x8dnega bekhenda se nadaljuje z zasukom ramen in prenosom te\xc5\xbee na zunanjo nogo, ramena so v tem trenutku pravokotno na polo\xc5\xbeaj mre\xc5\xbee, leva roka vodi lopar do zamaha. S tem se zaklju\xc4\x8di pripravljalni del udarca in se za\xc4\x8dne pospe\xc5\xa1evanje. Zamah je naslednji del udarca. Pri izvedbi zamaha, ki ga igralec izvede zelo hitro, poka\xc5\xbee znak na ro\xc4\x8daju loparja proti mre\xc5\xbei, ramen so \xc5\xa1e vedno v bo\xc4\x8dnem polo\xc5\xbeaju in te\xc5\xbea telesa prete\xc5\xbeno na levi nogi. Sledi nadaljevanje pospe\xc5\xa1evanja in izvedba udarca. Lopar potuje proti to\xc4\x8dki zadetka, ki je pri dvoro\xc4\x8dnem bekhendu praviloma pred telesom. Polo\xc5\xbeaj to\xc4\x8dke zadetka je odvisen predvsem od prijema. Zamah se pri dvoro\xc4\x8dnem prijemu zaklju\xc4\x8di pri desnem ramenu. Ramena in boki so v frontalnem polo\xc5\xbeaju. Te\xc5\xbea telesa je \xc5\xbee prete\xc5\xbeno na sprednji nogi.\n_START_SECTION_\nRavni enoro\xc4\x8dni bekhend udarec\n_START_PARAGRAPH_\nZa\xc4\x8detni polo\xc5\xbeaj je enak kot pri dvoro\xc4\x8dnem bekhend udarcu, razen pri prijemu, se polo\xc5\xbeaj v zamahu ne razlikuje od tistega pri dvoro\xc4\x8dnem bekhendu. S tem se zaklju\xc4\x8di pripravljalni del udarca in se za\xc4\x8dne pospe\xc5\xa1evanje. V zamahu se praviloma lopar ne ustavi, pa\xc4\x8d pa le spremeni smer gibanja. V tem delu se poka\xc5\xbee zank na ro\xc4\x8daju loparja v smeri mre\xc5\xbee. Pospe\xc5\xa1evanje loparja se iz skrajne to\xc4\x8dke za telesom nadaljuje proti to\xc4\x8dki zadetka. To\xc4\x8dka zadetka je pred telesom. Oddaljenost to\xc4\x8dke pred telesom je odvisna od prijema. Za pravni bekhend je specifi\xc4\x8dno to, da ramena med izvedbo aktivnega dela udarca ostajajo v bo\xc4\x8dnem polo\xc5\xbeaju. V \xc4\x8dasu aktivnega dela udarca se te\xc5\xbea telesa prena\xc5\xa1a z zadnje noge naprej. Ob udarcu je te\xc5\xbea \xc5\xbee v ve\xc4\x8dji meri na sprednji nogi. Zamah se zaklju\xc4\x8di visoko spredaj nad glavo. Leva roka ob izvedbi udarca ostane za ali ob telesu in opravi ravno nasprotno gibanje kot igralna roka._NEWLINE_Poglavitna razlika med enoro\xc4\x8dnim in dvoro\xc4\x8dnim bekhendom je v polo\xc5\xbeaju ramen in bokov, kjer, razen v posebnih primerih, ne pride do izrazite rotacije ramen.'